নড়াইলে কন্যার মা হলেন মানসিক ভারসাম্যহীন
নড়াইল সদর উপজেলার শেখহাটি ইউনিয়নের হাতিয়াড়া গ্রামের ২২ বছরের এক মানসিক ভারসাম্যহীন নারী কন্যা সন্তানের মা হয়েছেন। 







বুধবার নড়াইল সদর হাসপাতালে একটি কন্যা সন্তানের জন্ম দেন তিনি।




ওইদিন সকাল ৯টায় ওই গ্রামের জনৈক মহিলা সদর হাসপাতালে তাকে ভর্তি করে রেখে চলে যান।
নবজাতক কন্যা সন্তানকে নিয়ে ওই মা সদর হাসপাতালে চিকিৎসাধীন আছেন। তবে ওই সন্তানের বাবা কে সেটা এখনও জানা যায়নি।
সরেজমিনে জানা গেছে, ওই নারীর মামাবাড়ি নড়াইলের সীমান্তবর্তী এলাকা শেখহাটি ইউনিয়নের হাতিয়াড়ায়। তিনি যখন ছোট তখন তার মা ক্যান্সাররোগে আক্রান্ত হয়ে মারা যান। তখন থেকেই তিনি তার মামার বাড়িতে থাকতেন। 
তার বয়স যখন ১০-১২ বছর তখন এলাকার মানুষ জানতে পারেন তার মস্তিষ্কে সমস্যা রয়েছে। ছোটবেলা থেকেই তিনি বিভিন্ন স্থানে ঘুরে বেড়াতেন এবং রাতযাপন করতেন। 
নড়াইলবাসির দাবি, এ অপকর্মের সঙ্গে জড়িতদের খুঁজে বের করে আইনের আওতায় আনা হোক। 
জেলা প্রশাসক আনজুমান আরা ও পুলিশ সুপার মোহাম্মদ জসিমউদ্দিন ওই নারীর খবর শুনে নবজাতক শিশু ও তাকে দেখতে হাসপাতালে যান। 
তারা সেখানে গিয়ে তাদের শারীরিক অবস্থার খোঁজখবর এবং চিকিৎসার দায়িত্ব নেন। ওই নবজাতকের পিতা কে- সে বিষয়টি পুলিশ খতিয়ে দেখছেন।

নড়াইল সদর উপজেলার শেখহাটি ইউনিয়নের হাতিয়াড়া গ্রামের ২২ বছরের এক মানসিক ভারসাম্যহীন নারী কন্যা সন্তানের মা হয়েছেন।